b"\n_START_ARTICLE_\nPer Aarsleff (virksomhed)\n_START_SECTION_\nHistorie\n_START_PARAGRAPH_\nVirksomheden blev grundlagt i 1947 da Per Aarsleff k\xc3\xb8bt en gravemaskine \xc3\xa5bnede en brunkulsleje ved Fasterholt syd\xc3\xb8st for Herning. Aarsleff selv d\xc3\xb8de i 2006, men var aktiv i virksomheden indtil f\xc3\xa5 \xc3\xa5r inden sin d\xc3\xb8d I 1970'erne, var Aarsleff med til at anl\xc3\xa6gge en del motorveje i Jylland og p\xc3\xa5 Fyn.I 1980'erne var der h\xc3\xb8j aktivitet indenfor anl\xc3\xa6ggelse af h\xc3\xb8jtryks naturgasledninger og Aarsleff udf\xc3\xb8rte sammen med tyske partnere i alt 70 gasledningskontrakter i Danmark og senere ogs\xc3\xa5 gasledninger i Tyskland, Norge, Sverige, Finland og England. I begyndelsen af 1990\xc3\xa8rne deltog firmaet i bygning af Storeb\xc3\xa6ltsbroen og fra 1995 ogs\xc3\xa5 i opf\xc3\xb8relse af \xc3\x98resundsbroen._NEWLINE_I 1980'erne indgik selskabet en udviklingskontrakt med DSB hvorved et rammet fundament til anvendelse ved jernbane - elektrificering blev udviklet og efterf\xc3\xb8lgende anvendt overalt p\xc3\xa5 det danske banenet. Den samme fundamentstype anvendes nu af de polske jernbaner hvor Aarsleff ogs\xc3\xa5 har medvirket gennem snart 20 \xc3\xa5r.  _NEWLINE_Virksomheden har st\xc3\xa5et for fundamenterne til flere havvindm\xc3\xb8lleparker og blandt andet v\xc3\xa6ret pionerer indenfor udvikling af gravitationsfundamenter som fortrinsvis er anvendt i \xc3\x98sters\xc3\xb8en. I 2009 blev der indg\xc3\xa5et kontrakt p\xc3\xa5 dele af London Array, der p\xc3\xa5 dav\xc3\xa6rende tidspunkt blev st\xc3\xb8rste havvindm\xc3\xb8llepark og som er funderet p\xc3\xa5 monop\xc3\xa6le._NEWLINE_Gennem en lang periode har selskabet opbygget en betydelig position indenfor r\xc3\xb8rrenovering s\xc3\xa5ledes at der pt arbejdes i ca. 15 nord- og \xc3\xb8steurop\xc3\xa6iske lande med selvudviklede systemer indenfor opgravningsfri ledningsrenovering. Desuden har selskabet udviklet et h\xc3\xb8jt industrialiseret beton-p\xc3\xa6lesystem til fundering med p\xc3\xa6lefabrikker i Danmark, England, Polen, Sverige samt Tyskland. Gennem de senere \xc3\xa5r er der tilkommet flere funderingsmetoder og tilgr\xc3\xa6nsende geotekniske ydelser.  _NEWLINE_Omkring 2014 begyndte selskabet at opf\xc3\xb8re r\xc3\xa5huse og senere komplette erhvervsbygninger og boligbyggerier."